text: Lokalbanker truet af konkurser  
  24 april 2012 kl. 13.01
  Krisen i dansk landbrug truer med at trække flere lokale banker ned i konkurser, advarer to krakkede sparekasser.
  Spar Salling og Sparekassen Østjylland er ifølge landsorganisationen Bæredygtigt Landbrug blot de to seneste pengeinstitutter, der har måttet bukke under som følge af, at dansk landbrug befinder sig i en "voldsom økonomisk krise".
  
  Dominoeffekt 
  - Det værste ligger endnu foran os. Der vil komme en dominoeffekt, hvor små banker på landet med tætte relationer til det lokale erhvervsliv vil få det meget svært, siger direktør Vagn Lundsteen og fortsætter:
  - Vi ser allerede nu den direkte konsekvens af den store gæld i landbruget som rente- og bidragsstigninger i bankerne.
  
  Masser af støtte 
  Mens dele af landbruget tjener godt og ikke lider nogen nød overhovedet, sakker andre dele af landbruget bagefter økonomisk. På trods af en lang række støtteordninger fra både EU og fra den danske regerings side. Senest med en hjælpepakke. Halvdelen af EU-budgettet går således til landbrugsstøtten. For Danmarks vedkommende drejer det sig om ca. 7 mia. kr. til ca. 50.000 landmænd.
  